《五泄山》
宋代·刘述

翠屏千叠水潺潺，一簇青鸳杳霭间。
惜是晚年逢此境，悔将前眼看他山。
瀑飞萝磴终难画，龙蛰岩云只蹔闲。
薄宦劳人无计住，可嗟归去又尘寰。

作者简介：刘述，字孝叔，湖州人。举进士，为御史台主簿，知温、耀、真三州，提点江西刑狱，累官都官员外郎，六年不奏考功课。知审官院胡宿言其沉静有守，特迁兵部员外郎，改荆湖南北、京西路转运使，再以覃恩迁刑部郎中。